text: [{"text_idx": "#000003", "text": "Walitti bu\u2019iinsa ji\u2019a darbe Kongoo (DRC )keessatti muudateen yoo xiqqaate namoonni 900 ol kan ajjeefaman tahuu gabaafame"}, {"text_idx": "#000004", "text": "Lixa Kongoo keessatti walitti bu\u2019iinsa Ji\u2019a darbe Saboota Banuunuu fi Batendee jedhaman jiddutti muudateen, guyya sadi keessatti namoonni 900 ol kan ajjeefaman tahuu dhaabbanni mootummoota gamtoomanii beeksise. Dabalatanis walitti bu\u2019iinsa naannicha keessatti hammaata dhufe hordofuun, namoonni 16,000 ol qe\u2019ee isaanii irraa buqqifamuun gara biyya ollaa Kongoo Brazaviil kan baqatan tahuu odeeyfannoon ni addeessa."}, {"text_idx": "#000005", "text": "Filannoon prezdaantummaa December 30 guutuu biyyattii keessatti geggeefamee ture rakkoo hamaa naannicha keessa tureen wal qabatee, Lixa Kongoo keessatti ummanni Ji\u2019a Caamsaa dhufuutti sagalee akka kennu yaadamee ture. Haata\u2019u malee walitti bu\u2019iinsaa hammaataa dhufe kanaan naannichatti yeroo dhihoo keessatti filannoo geggeessuun kan hin danda\u2019amne tahuu gabaafame."}]